**Γενικές εκλογές** διεξήχθησαν στις Νήσους Μάρσαλ στις 20 Νοεμβρίου 2023, παράλληλα με ένα συνταγματικό δημοψήφισμα..

Εκλογικό σύστημα
----------------

Τα 33 μέλη της Nitijeļā εκλέγονται σε 19 μονοεδρικές εκλογικές περιφέρειες μέσω εκλογής με απλή αναλογική και σε πέντε πολυεδρικές εκλογικές περιφέρειες με δύο έως πέντε έδρες μέσω πλειοδοτικής ψηφοφορίας με μπλοκ.

Αποτελέσματα
------------

Η πλήρης καταμέτρηση των ψήφων δεν άρχισε πριν από τις 5 Δεκεμβρίου, λόγω του νόμου των Νήσων που επιτρέπει στα επιστολικά ψηφοδέλτια που σφραγίστηκαν πριν από τις εκλογές να φθάσουν και να καταμετρηθούν έως και 14 ημέρες μετά την ημέρα των εκλογών. Στις 27 Νοεμβρίου, τα προκαταρκτικά αποτελέσματα που δεν περιελάμβαναν τις επιστολικές ψήφους έδειξαν σημαντική ανανέωση στη Nitijeļā, με το ένα τρίτο των κοινοβουλευτικών εδρών να περνά σε νέα μέλη, συμπεριλαμβανομένης της έδρας του προέδρου της βουλής Κένεθ Κέντι. 

Στις 12 Δεκεμβρίου, η εκλογική διοίκηση του RMI εξέδωσε "τελικά ανεπίσημα" αποτελέσματα, ξεκινώντας μια περίοδο 14 ημερών κατά την οποία τα αποτελέσματα μπορούν να προσβληθούν πριν κηρυχθούν "τελικά επίσημα". Τα ανεπίσημα αποτελέσματα έδειξαν την ήττα του απερχόμενου υποψηφίου σε 13 από τις 33 έδρες στη Nitijeļā, επιβεβαιώνοντας την απώλεια του προέδρου της βουλής Κέντι καθώς και την ήττα του αντιπροέδρου Πέτερσον Τζίμπας και των υπουργών της κυβέρνησης Τζον Σιλκ και Κάστεν Νέμρα. Εκλέχθηκαν τέσσερις γυναίκες, οι περισσότερες που έχουν εκλεγεί ποτέ. Τα επίσημα αποτελέσματα αναμένονταν στις 26 Δεκεμβρίου.

Επακόλουθα
----------

Ενώ οι εκλογές στις Νήσους Μάρσαλ είναι επίσημα μη κομματικές, τα περισσότερα μέλη του Nitijeļā ανήκουν σε ανεπίσημες ομάδες. Τα τελικά ανεπίσημα αποτελέσματα έδειξαν απώλειες για την ομάδα που υποστηρίζει την κυβέρνηση του προέδρου Ντέιβιντ Καμπούα, συμπεριλαμβανομένων αρκετών μελών του υπουργικού συμβουλίου, ενώ η ομάδα που υποστηρίζει την πρώην πρόεδρο Χίλντα Χάινε αύξησε τα ποσοστά της. Η νέα Nitijeļā συνήλθε στις 2 Ιανουαρίου 2024 για να εκλέξει τον πρόεδρο της χώρας, τον πρόεδρο της βουλής και τον αντιπρόεδρο.

### Εκλογή Προέδρου της χώρας

Ο κάτοχος του αξιώματος Ντέιβιντ Καμπούα ηττήθηκε από την υποψήφια της αντιπολίτευσης και πρώην πρόεδρο Χίλντα Χάινε με διφορά μιας ψήφου.

|  |
| --- |
| **Προεδρική εκλογή Ιανουαρίου του 2024** |
| Κόμμα | Υποψήφιος/α | 1ος γύρος2 Ιανουαρίου |
| Ψήφοι |  % |
|  | **Αντιπολίτευση** | **Χίλντα Χάινε** | **17** | **51,52** |
|  | Κυβέρνηση | Ντέιβιντ Καμπούα | 16 | 48,48 |
| Σύνολο ψήφων | **33** | **100,00** |
| Αποχή | 0 | N/A |
| Εγεγγραμμένοι ψηφοφόροι | **33** | **100,00** |

Παραπομπές
----------

1. ↑  «Pacific news in brief for September 19». *RNZ* (στα Αγγλικά). 19 Σεπτεμβρίου 2023. Ανακτήθηκε στις 19 Οκτωβρίου 2023.
2. ↑  RMI Electoral Administration
3. ↑  Εκλογικό σύστημα
4. ↑  Johnson, Giff (27 Νοεμβρίου 2023). «Marshalls election shows big shakeup in parliament». *Radio New Zealand*. Αρχειοθετήθηκε από το πρωτότυπο στις 28 Νοεμβρίου 2023. Ανακτήθηκε στις 2 Δεκεμβρίου 2023.
5. 1 2  Johnson, Giff (15 Δεκεμβρίου 2023). «Marshall Islands election puts opposition in driver's seat». *Radio New Zealand*. Radio New Zealand. Αρχειοθετήθηκε από το πρωτότυπο στις 15 Δεκεμβρίου 2023. Ανακτήθηκε στις 16 Δεκεμβρίου 2023.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 2023 Marshallese general election  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |